नई दिल्ली। अभिनेता परवीन डबास ने इन दिनों फिल्म निर्देशकों द्वारा बनाई जा रही फिल्मों की सराहना करते हुए कहा कि फिल्म उद्योग विस्तार ले रहा है और यही वजह है कि परिवर्तन दिखाई दे रहा है। परवीन ने बताया, "फिल्म निर्माता इन दिनों अलग-अलग तरह की फिल्में बना रहे हैं, मैं इसे पसंद करता हूं। यह मल्टीप्लेक्स में आई तेजी से सम्भव हो पाया है, जहां अन्य प्रकार की फिल्मों के पनपने और विस्तार के लिए पर्याप्त जगह है।"